CELEX: C2004/300/24
Language: da
Date: 2004-12-04 00:00:00
Title: Domstolens dom (Første Afdeling) af 14. oktober 2004 i sag C-340/02, Kommissionen for De Europæiske Fællesskaber mod Den Franske Republik (Traktatbrud — direktiv 92/50/EØF — fremgangsmåde ved indgåelse af offentlige tjenesteydelsesaftaler — bistand til bygherren vedrørende opførelse af et rensningsanlæg — tildeling til vinderen af en projektkonkurrence uden forudgående offentliggørelse af en udbudsbekendtgørelse i EFT)

4.12.2004   
            
            
               DA
            
            
               Den Europæiske Unions Tidende
            
            
               C 300/12
            
         
      DOMSTOLENS DOM
   
   (Første Afdeling)
   af 14. oktober 2004
   i sag C-340/02, Kommissionen for De Europæiske Fællesskaber mod Den Franske Republik (1)
   
   (Traktatbrud - direktiv 92/50/EØF - fremgangsmåde ved indgåelse af offentlige tjenesteydelsesaftaler - bistand til bygherren vedrørende opførelse af et rensningsanlæg - tildeling til vinderen af en projektkonkurrence uden forudgående offentliggørelse af en udbudsbekendtgørelse i EFT)
   (2004/C 300/24)
   Processprog: fransk
   I sag C-340/02, angående et traktatbrudssøgsmål i henhold til artikel 226 EF, anlagt den 24. september 2002, Kommissionen for De Europæiske Fællesskaber (befuldmægtigede: M. Nolin) mod Den Franske Republik (befuldmægtigede: G. Bergues, S. Pailler og D. Petrausch), har Domstolen (Første Afdeling), sammensat af afdelingsformanden P. Jann, samt dommerne S. von Bahr og K. Schiemann (refererende dommer); generaladvokat L.A. Geelhoed; justitssekretær: R. Grass, den 14. oktober 2004 afsagt dom, hvis konklusion lyder således:
   
               1)
            
            
               Den Franske Republik har tilsidesat sine forpligtelser i henhold til Rådets direktiv 92/50/EØF af 18. juni 1992 om samordning af fremgangsmåderne ved indgåelse af offentlige tjenesteydelsesaftaler, navnlig direktivets artikel 15, stk. 2, idet Communauté urbaine du Mans har tildelt en kontrakt om undersøgelser, hvis genstand er bistand til bygherren vedrørende opførelse af rensningsanlægget i Chauvinière, uden at have offentliggjort en udbudsbekendtgørelse i De Europæiske Fællesskabers Tidende.
            
         
               2)
            
            
               Den Franske Republik betaler sagens omkostninger.
            
         
      (1)  EFT C 289 af 23.11.2002.